**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ**

**ԳՅՈՒՂԱՏՆՏԵՍԱԿԱՆ ԿԵՆԴԱՆԻՆԵՐԻ ՊԱՏՎԱՍՏՈՒՄ ԾՐԱԳԻՐԸ ԵՎ**

**ՄԻՋՈՑԱՌՈՒՄՆԵՐԻ ԿԱՏԱՐՄԱՆ ԺԱՄԱՆԱԿԱՑՈՒՅՑԸ ՀԱՍՏԱՏԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ**

**ՆԱԽԱԳԾԻ**

|  |  |
| --- | --- |
| 1. ՀՀ սննդամթերքի անվտանգության տեսչական մարմին | 26.04.2022թ. |
| N 01/06.1/5/4289-2022 |
| «Հայաստանի Հանրապետությունում գյուղատնտեսական կենդանիների պատվաստում ծրագիրը և միջոցառումների կատարման ժամանակացույցը հաստատելու մասին» Հայաստանի Հանրապետությանկառավարության որոշմաննախագծի վերաբերյալ առաջարկում ենք նախագծի N 1 հավելվածի 16-րդ կետը Կազմակերպությանը բառից հետո լրացնել և Հայաստանի Հանրապետության սննդամթերքի անվտանգության տեսչական մարմնի համապատասխան մարզային կենտրոնին։ բառերով։ | Ընդունվել է։ |
| 2. Երևանի քաղաքապետարան | 26.04.2022թ. |
| N 01/7198-22 |
| Ձեր 19.04.2022 թվականի հ.01/4423-2022 գրությամբ ներկայացված՝ «Հայաստանի Հանրապետությունում գյուղատնտեսական կենդանիների պատվաստում ծրագիրը և միջոցառումների կատարման ժամանակացույցը հաստատելու մասին» ՀՀ կառավարության որոշման նախագծի (այսուհետ՝ նախագիծ) վերաբերյալ հայտնում եմ հետևյալը.Նախագծի N 1 հավելվածի 11-րդ կետով սահմանվում է, որ «...անհրաժեշտ չափաբաժիններով ձեռք են բերվում անասնաբուժական պատվաստանյութեր...»: Առաջարկում եմ նախագծի հավելվածով հստակ սահմանել անասնաբուժական պատվաստանյութեր, ախտորոշիչներ, ախտահանիչներ և անասնաբուժական պարագաների պահանջարկի որոշման կարգը: | Չի ընդունվել։Քանի որ, անասնաբուժական դեղամիջոցների պահանջարկը ձևավորվում է ըստ միջոցառումների և տվյալ հիվանդության դեմ պատվաստանյութի հրահանգի հաշվարկի, իսկ ախտահանիչների և անասնաբուժական պարագաների պարագանների պահանջարկը ձևավորվում է Գյուղատնտեսական ծառայությունների կենտրոն պետական ոչ առևտրային կազմակերպության գույքագրման արդյունքում։ Անասնաբուժական դեղամիջոցների հաշվարկված չափաքանակները ներառվում են միջնաժամկետ ծախսային ծրագրի հայտում։ |
| Նախագծի N 1 հավելվածի 14-րդ կետում նշված «ըստ կենդանատեսակի ներդրվել է վարձատրության ձև» եզրույթը հստակեցման կարիք ունի: Առաջարկում եմ հստակ սահմանել անասնաբույժների վարձատրության, նրանց ընտրության և նախագծի հավելվածի 15-րդ կետով սահմանվող գործակիցների կիրառման կարգը: | Չի ընդունվել։Քանի որ, սույն նախագծով արդեն իսկ նախատեսվում է վարձատրություն՝ պայմանական գլխի հաշվարկով, ինչ վերաբերում է անասնաբույժների ընտրությանը՝ հաշվի են առնվել առանձին կենդանատեսակների հետ աշխատանքի բարդությունն ու ծավալը, իսկ գործակիցները կիրառվում են միջնաժամկետ ծախսային ծրագրի հաշվարկման ընթացքում։  |
| Նախագծի N 1 հավելվածի 18-րդ կետով սահմանվում է, որ «Միջոցառումների իրականացման ընթացքում հնարավոր է անասնագլխաքանակի շեղումներ...», սակայն հստակ չէ, թե որքան պետք է կազմի շեղումը: Առաջարկում եմ սահմանել շեղման առավելագույն նորմատիվը՝ ելնելով նախորդ տարիների փորձից: | Չի ընդունվել։Քանի որ, շեղման առավելագույն նորմատիվ սահմանել հնարավոր չէ՝ կապված անասնագլխաքանակի ներմուծմամբ կամ արտահանմամբ, սպանդով, հիվանդությամբ պայմանավորված սանիտարական սպանդով, ինչպես նաև անկումներով, հետևաբար նախորդ տարիների փորձը չի կարող հիմք հանդիսանալ նորմատիվ սահմանելու համար։ |
| Նախագծի N 1 հավելվածի 19-րդ կետը լրամշակման կարիք ունի, քանի որ «Տեղական ինքնակառավարման մասին» օրենքի 50-րդ հոդվածի 2-րդ մասով նման լիազորություն համայնքի ղեկավարին պատվիրակված չէ: Օրենքի նշված դրույթի համաձայն՝ համայնքի ղեկավարը աջակցում է անասնահակահամաճարակային տարեկան միջոցառումների պետական ծրագրի իրականացման աշխատանքներին: | Չի ընդունվել։Քանի որ, սույն նախագիծն այն իրավական հիմքն է, որի հիման վրա յուրաքանչյուր տարի ՀՀ էկոնոմիկայի նախարարության կողմից մշակվում և ՀՀ կառավարություն է ներկայացվում «Գյուղատնտեսական կենդանիների պատվաստում» միջնաժամկետ ծախսային ծրագիրն իր միջոցառումներով, որը պատվիրակված է տեղական ինքնակառավարման մարմիններին՝ նշված օրենքների հոդվածների դրույթների կիրարկման ապահովմամբ։ |
| ՀՀ կառավարության 26.12.2019 թվականի «2020 թվականի պետական բյուջեի կատարումն ապահովող միջոցառումների մասին» N 1919-Ն որոշման համաձայն՝ Ծրագիր իրականացնողը «Գյուղատնտեսական ծառայությունների կենտրոն» ՊՈԱԿ-ն (այսուհետ՝ ՊՈԱԿ) է, որի իրավասությունների շրջանակում կատարվում են «Գյուղատնտեսական կենդանիների պատվաստում», «Հայաստանի Հանրապետությունում խոշոր եղջերավոր կենդանիների համարակալում և հաշվառում» ծրագրերը: ՊՈԱԿ-ը կնքում է անասնաբուժական ծառայությունների վճարովի մատուցման պայմանագիր համայնքում անասնահակամաճարակային՝ կանխարգելիչ և ախտորոշիչ միջոցառումներ (ցանկում ընդգրկված են կենդանիների կարանտինային, հատուկ վտանգավոր և պարտադիր ծանուցման ենթակա մի շարք վարակիչ հիվանդություններ՝ հաստատված ՀՀ կառավարության 03.08.2006 թվականի N 1081-Ն որոշման հավելվածներով) իրականացնելու նպատակով և պայմանագրի համագործակցող կողմ է հանդիսանում համայնքի ղեկավարը (Երևան համայնքում՝ վարչական շրջանի ղեկավարը):Կարծում եմ, որ նախագծի N 1 հավելվածի 27-րդ կետով նախատեսվող՝ Ծրագրի մոնիթորինգն իրականացնելու գործընթացում համայնքը նույնպես պետք է ներգրավված լինի, օրինակ՝ ստանա հաշվետվություններ, տրամադրի կարծիք միջոցառման արդյունավետության մասին և այլն, քանի որ համայնքում գյուղատնտեսական կենդանիների հաշվառման նպատակով համայնքերի կողմից յուրաքանչյուր տարի ստեղծվում են հանձնաժողովներ, որոնց կազմում ներառված են լինում համայնքի (Երևան քաղաքում վարչական շրջանների) աշխատակազմի աշխատակիցներ, «Գյուղատնտեսական ծառայությունների կենտրոն» ՊՈԱԿ-ի համապատասխան վարչական շրջանները սպասարկող անասնաբույժեր, Վիճակագրական կոմիտեից մասնագետներ, իսկ տվյալների ամփոփումն իրականացվում է համայնքի աշխատակազմի (օրինակ՝ Երևան քաղաքում աշխատակազմի բնապահպանության վարչության) կողմից տարեկան հաշվետվության ձևաչափերին համատապասխան և ներկայացվում ՀՀ վիճակագրության կոմիտե: | Չի ընդունվել։Քանի որ, բացակայում է իրավական հիմքը։ |
| Առաջարկում եմ նախագծի N 1 հավելվածի 35-րդ կետը «Նախարարությանը» բառից հետո լրացնել «և համայնքի ղեկավարին» բառերով: | Ընդունվել է։ |
| 3. ՀՀ ֆինանսների նախարարություն | 06.05.2022թ․ |
| N 01/8-1/8009-2022 |
| Ձեր 19.04.2022թ. N 01/4423-2022 գրությամբ ներկայացված Հայաստանի Հանրապետությունում գյուղատնտեսական կենդանիների պատվաստում ծրագիրը և միջոցառումների կատարման ժամանակացույցը հաստատելու մասին ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.Նախագծով նախատեսվում է հաստատել ՀՀ-ում գյուղատնտեսական կենդանիների պատվաստում ծրագիրը (այսուհետ՝ Ծրագիր) և ՀՀ-ում գյուղատնտեսական կենդանիների պատվաստում ծրագրից բխող միջոցառումների կատարման ժամանակացույցը, որի համար որպես իրավական հիմք նշվել է Սահմանադրության 146-րդ հոդվածի 4-րդ մասը և «Անասնաբուժության մասին» օրենքի 6-րդ հոդվածի 2-րդ մասի 3-րդ կետը: Համաձայն «Անասնաբուժության մասին» օրենքի 6-րդ հոդվածի 2-րդ մասի 3-րդ կետի՝ ՀՀ կառավարությունը հաստատում է  կենդանիների կարանտինային, հատուկ վտանգավոր, պարտադիր ծանուցման ենթակա վարակիչ ու լայն տարածում ունեցող ոչ վարակիչ հիվանդությունների կանխարգելման և վերացման ծրագրերը:Վերոգրյալի կապակցությամբ հայտնում ենք, որ անհրաժեշտ է հարցը կարգավորել ՀՀ վարչապետի՝ 02.11.2021թ. թիվ 02/10.3/37766-2021 հանձնարարականի շրջանակներում, մասնավորապես՝ հանձնարարականի 5-րդ կետի համաձայն ներկայացված տեղեկանքի 1-ին և 3-րդ կետերով, համաձայն որոնց՝ լիազորող նորմ չեն կարող դիտվել՝ Սահմանադրության 146-րդ հոդվածի 4-րդ մասի երկրորդ նախադասությունը: Գործնականում բազմաթիվ են դեպքերը, երբ նախագծի նախաբանում հղում է արվում այդ դրույթին՝ այն դիտարկելով որպես լիազորող նորմ: Մինչդեռ, Սահմանադրության նշված նորմն իրականում այլ բովանդակություն ունի և ոչ մի կերպ չի կարող դիտարկվել որպես «ունիվերսալ» լիազորող նորմ: Իրավական ակտում փոփոխություններ և լրացումներ կատարելու հնարավորությունն ինքնին չի ենթադրում, որ սոսկ այդ հնարավորությունն ամրագրող դրույթին հղում տալով կարող է ընդունվել ցանկացած բովանդակությամբ փոփոխություն կամ լրացում նախատեսող կարգավորում: Որևէ իրավական ակտում փոփոխություն կամ լրացում կատարելու համար նույնպես անհրաժեշտ է կատարվող վերանայումների բովանդակությանը համարժեք լիազորող նորմի առկայություն: | Չի ընդունվել։Քանի որ, նախագծով նախատեսված կենդանիների, կենդանիների և մարդու համար վարակիչ հիվանդությունների դեմ կանխարգելիչ և ախտորոշիչ միջոցառումները բխում են ՀՀ կառավարության 2006 թվականի օգոստոսի 3-ի N 1081-Ն որոշմամբ սահմանված հիվանդությունների ցանկից։ Այդ առումով հարկ է նշել, որ նախագիծն իր բովանդակությամբ լիարժեք համարժեք է «Անասնաբուժության մասին» ՀՀ օրենքի 6-րդ հոդվածի 2-րդ մասի 3-րդ կետին։ |
|  Ինչ վերաբերում է Ծրագրին, ապա.1. Ծրագրի 6-րդ կետում ներկայացվել են Ծրագրի իրականացման խնդիրները, (անասնաբուժական դեղամիջոցների ձեռքբերման գործընթացի ձախողում, համայնքներում միջոցառման իրականացման նպատակով անասնաբույժ մասնագետների համալրում, համարակալման և հաշվառման գործընթացի բացակայություն և այլն), սակայն Ծրագրի հետագա բաժիններում դրանց լուծման ուղիների վերաբերյալ որևէ անդրադարձ չի կատարվել։  | Ընդունվել է։ |
| 2. Ծրագրի 7-րդ կետում ներկայացվել են վարակիչ հիվանդությունների անվանումները, որոնց նկատմամբ կայուն վարակամերժության ֆոնի ապահովմանն է միտված Ծրագրի շրջանակներում միջոցառումների իրականացումը: Այս պարագայում կարևորում ենք նաև Ծրագրում վարակիչ հիվանդությունների տարեկան ցանկի հաստատման գործընթացի վերաբերյալ դրույթների նախատեսումը։ | Ընդունվել է։ |
| 3․ Ծրագրի 11-րդ կետում առաջարկում ենք հստակեցնել, թե ում կողմից է իրականացվելու վարակիչ հիվանդությունների կանխարգելման և վերացման, հանրապետության տարածք օտարերկրյա պետություններից կենդանիների վարակիչ հիվանդությունների ներթափանցումը կանխարգելող միջոցառումների իրականացումն ապահովելու նպատակով անասնաբուժական պատվաստանյութերի, ախտորոշիչների, ախտահանիչների և անասնաբուժական պարագաների ձեռքբերման գործընթացը։ | Ընդունվել է։ |
| 4. Ծրագրի 17-րդ կետի համաձայն «Գյուղատնտեսական ծառայությունների կենտրոն» ՊՈԱԿ-ը իրականացված միջոցառումների վերաբերյալ եռամսյակային և տարեկան հաշվետվություններ է ներկայացնում էկոնոմիկայի նախարարություն: Այս կապակցությամբ առաջարկում ենք Ծրագրում նախատեսել դրույթ առ այն, որ տարեկան հաշվետվությունը հրապարակվում է Նախարարության կայքում։ | Ընդունվել է։ |
| 4. ՀՀ տարածքային կառավարման և ենթակառուցվածքների նախարարություն | 16.05.2022թ․ |
| N ԳՍ/14․1/12102-2022 |
|  ՀՀ տարածքային կառավարման և ենթակառուցվածքների նախարարությունը «Հայաստանի Հանրապետությունում գյուղատնտեսական կենդանիների պատվաստում ծրագիրը և միջոցառումների կատարման ժամանակացույցը հաստատելու մասին» Կառավարության **որոշման** նախագիծը քննարկել է ՀՀ մարզպետարանների հետ և առաջարկում է քննարկել վերջիններիս առաջարկությունները նախագծի վերաբերյալ և անհրաժեշտության դեպքում հաշվի առնել: |   |
| Սյունիքի մարզպետարան Հարգելի պարոն Սանոսյան,Ի կատարումն Ձեր հանձնարարականի, «Հայաստանի Հանրապետությունում գյուղատնտեսական կենդանիների պատվաստում ծրագիրը հաստատելու մասին» ՀՀ կառավարության որոշման նախագիծն ուսումնասիրվել է Սյունիքի մարզպետարանում և արժանացել հավանության։Միաժամանակ առաջարկում ենք.* Ծրագիր N1 հավելվածի 6-րդ կետով իրականացվող աշխատանքներում ավելացնել խոշոր և մանր եղջերավոր կենդանիների <Պաստերելոզ> հիվանդության դեմ պատվաստումը, 14,15 կետերով նախատեսված միջոցառումների իրականացման համար ըստ կենդանատեսակի մեկ պայմանական գլխի հաշվարկման համար սահմանված միավորի ավելացում,

22-րդ կետում ավելացնել 4-րդ կետ՝ անասնաբույժներին և համաճարակաբաններին հրամանագրել որպես հաստիքային աշխատողներ: | տեղեկատվությունՄասամբ է ընդունվել։Հաշվի է առնվել յուրաքանչյուր կենդանատեսակի հետ աշխատանքի ծավալը և ծանրաբեռնվածությունը։Միաժամանակ տեղեկացնում եմ, որ թռչունների պայմանական գլխի հաշվարկի միավորի գինը նախագծով բարձրացված է։ Ինչ վերաբերում է անասնաբույժներին և համաճարակաբաններին հրամանագրել որպես հաստիքային աշխատողների, ապա տեղեկացնում, որ 2022 թվականից համաճարակաբանները, որպես հաստիքային աշխատող ներառված են 1022-11002 **«Պետական աջակցություն Հայաստանի Հանրապետության գյուղատնտեսական ծրագրերի իրականացմանը» ծրագրում, իսկ անասնաբույժներին, որպես** հաստիքային աշխատողներ ներառելու հարցը դեռևս քննարկման անհրաժեշտություն ունի։ |
| * Ծրագրի N2 հավելվածի 6-րդ կետում, որպես պատասխանատու կողմ ընդգրկել նաև մարզպետարանների գյուղատնտեսության բաժիններին:
 | Չի ընդունվել։Քանի որ, վերահսկողության գործառույթն անասնաբուժության ոլորտում համաձայն «Անասնաբուժության մասին» ՀՀ օրենքի վերապահված է ՀՀ սննդամթերքի անվտանգության տեսչական մարմնին։Միաժամանակ հայտնում եմ, որ բացակայում է իրավական հիմքը։ |
| Շիրակի մարզպետարանՀարգելի պարոն ՍանոսյանԻ կատարումն 2022 թվականի ապրիլի 26-ի թիվ ԳՍ/14.1/10272-2022 Ձեր հանձնարարականի՝ հայտնում ենք, որ «Հայաստանի Հանրապետությունում գյուղատնտեսական կենդանիների պատվաստում ծրագիրը և միջոցառումների կատարման ժամանակացույցը հաստատելու մասին» Հայաստանի Հանրապետության կառավարության որոշման նախագիծը քննարկվել է ՀՀ Շիրակի մարզպետարանում։Առաջարկում ենք ծրագրով նախատեսված միջոցառումների իրականացման համար ըստ կենդանատեսակի մեկ պայմանական գլխի հաշվարկման համար սահմանել հետևյալ գործակիցները`1. խոշոր եղջերավոր կենդանիներ՝ 1,0 միավոր,
2. մանր եղջերավոր կենդանիներ՝ 0,6 միավոր,
3. խոզեր՝ 0,6 միավոր,
4. ձիեր՝ 0,9 միավոր,
5. թռչուններ՝ 0,3 միավոր։
 | Չի ընդունվել։Քանի որ, հաշվի է առնվել յուրաքանչյուր կենդանատեսակի հետ աշխատանքի ծավալը և ծանրաբեռնվածությունը։Միաժամանակ տեղեկացնում եմ, որ թռչունների պայմանական գլխի հաշվարկի միավորի գինը նախագծով բարձրացված է։ |
| Վայոց ձորի մարզպետարանՀարգելի պարոն նախարար Ի պատասխան Ձեր 2022 թվականի ապրիլի 26-ի թիվ ԳՍ/14.1/10272-2022 գրության՝ տեղեկացնում ենք, որ «Հայաստանի Հանրապետությունում գյուղատնտեսական կենդանիների պատվաստում ծրագիրը և միջոցառումների կատարման ժամանակացույցը հաստատելու մասին» Հայաստանի Հանրապետությանկառավարության **որոշման** նախագիծը քննարկվել է մարզպետարանում: Նախագծի վերաբերյալ ներկայացնում ենք մեր առաջարկությունները.1. Նախորդ տարիներին մարզի տարբեր բնակավայրերում (Արտաբույնք, Շատին, Կեչուտ, Գնդեվազ և այլն) խոշոր եղջերավոր կենդանիների մոտ ախտորոշվել է պաստերելիոզ հիվանդությունը, որի հետևանքով ունեցել ենք բազմաթիվ անկումներ:

 ՈՒստի առաջարկում ենք հիվանդությունների ցանկում ներառել նաև պաստերելիոզը:  | Ընդունվել է։ |
| 1. Անասնաբուժներին տրամադրել սոցփաթեթ, քանի որ աշխատանքի ընթացքում հաճախ ստանում են մասնագիատական վնասվածքներ, կամ կենդանիներից վարակվում են ինֆեկցիոն հիվանդություններով:
 | Չի ընդունվել։Քանի որ, սույն նախագծի իրավակարգավորման դրույթները չեն համապատասխանում ներկայացվող առաջարկությանը։  |
| 1. Անասնաբուժ մասնագետների սակավության պատճառով հաճախ մեկ անասնաբուժը սպասարկում է մի քանի բնակավայրեր, որոնց միջև հեռավորությունը կազմում է 30-40կմ: Ճանապարհածախսի փոխհատուցման համար տրամադրել որոշակի դրամական միջոցներ
 | Չի ընդունվել։Քանի որ, սույն առաջարկության իրավակարգավորումը ամրագրված է Տեղական ինքնակառավարման մարմինների մասին ՀՀ օրենքի 50-րդ հոդվածի 2-րդ մասի 1-ին կետում։   |
| 4․ Ոլորտը գրավիչ դարձնելու համար անասնաբուժներին տրամադրել  պատշաճ աշխատավարձ: | Մասամբ է ընդունվել։Տեղեկացնում եմ, որ յուրաքանչյուր տարի նախարարության կողմից բյուջետային հայտի մշակման ընթացքում վերանայվում է անասնաբույժին տրամադրվող վարձավճարը։ |
| Գեղարքունիքի մարզպետարանՀարգելի΄ պարոն ՍանոսյանՀՀ Գեղարքունիքի մարզպետարանում քննարկվել է «Հայաստանի Հանրապետությունում գյուղատնտեսական կենդանիների պատվաստում ծրագիրը և միջոցառումների կատարման ժամանակացույցը հաստատելու մասին» ՀՀ կառավարության որոշման նախագծը: Առաջարկում եմ՝ ծրագրի իրականացման նկարագիրը բաժնի 17-րդ կետում ամփոփ դրամաշնորհային հաշվետվությունը ներկայացնում է Նախարարությանը նախադասությունից հետո ավելացնել Մարզպետարան բառը: Ծրագրի մոնիթորինգը բաժնի 27-րդ կետում Կազմակերպության կողմից բառերից հետո ավելացնել Մարզպետարան բառը: | Չի ընդունվել։Քանի որ, իրավական հիմքը բացակայում է։Չի ընդունվել։Քանի որ, իրավական հիմքը բացակայում է։ |
| Արագածոտնի մարզպետարան Հարգելի պարոն Սանոսյան ՀՀ Արագածոտնի մարզպետարանը «Հայաստանի Հանրապետությունում գյուղատնտեսական կենդանիների պատվաստում ծրագիրը և միջոցառումների կատարման ժամանակացույցը հաստատելու մասին» կառավարության **որոշման** նախագծի վերաբերյալ առաջարկություններ չունի: |  |
| Արարատի մարզպետարան Հարգելի պարոն Սանոսյան  Մարզպետարանում քննարկվել է «Հայաստանի Հանրապետությունում գյուղատնտեսական կենդանիների պատվաստում ծրագիրը և միջոցառումների կատարման ժամանակացույցը հաստատելու մասին» Կառավարության **որոշման** նախագիծը: Առաջարկություններ չունենք: |  |
| ԿոտայքիմարզպետարանՀարգելի պարոն նախարար«Հայաստանի Հանրապետությունում գյուղատնտեսական կենդանիների պատվաստում ծրագիրը և միջոցառումների կատարման ժամանակացույցը հաստատելու մասին» Կառավարության որոշման նախագծի վերաբերյալ առաջարկություններ չունենք: |  |
| Լոռու մարզպետարանի գրությունն առկա չէ |  |
| 5. ՀՀ արդարադատության նախարարություն | 27.06.2022թ. |
| N 01/27.4/28011-2022  |
| Կարծիք«Հայաստանի Հանրպետությունում գյուղատնտեսական կենդանիների պատվաստվան ծրագիրը և միջոցառումների կատարման ժամանակացույցը հաստատելու մասին**» Հայաստանի Հանրապետության կառավարության որոշման նախագծի լրամշակված փաթեթի վերաբերյալ****«Հայաստանի Հանրապետության գյուղատնտեսական կենդանիների պատվաստման ծրագիրը և միջոցառումների կատարման ժամանակացուցը հաստատելու մասին»** Հայաստանի Հանրապետության կառավարության որոշման  նախագծի (այսուհետ՝ Նախագիծ) կապակցությամբ ներկայացնում ենք հետևյալը՝1. **Նախագծով հաստատված N 1 հավելվածի (այսուհետ՝ հավելված) 10-րդ կետի համաձայն՝ ծրագրի միջոցառումների կատարման որակի և կայունության ապահովման նպատակով հնարավոր է միավորի գնի բարձրացում՝ խթանելով իրականացված միջոցառման որակի բարելավմանը։ Այս առումով հայտնում ենք, որ նշված նախադասությունը բովանդակային առումով պարզ չէ, բացի այդ, պարզ չէ նաև, թե ինչ միավորի գնի բարձրացման մասին է խոսքը: Ելնելով վերոգրյալից՝ հիշյալ կարգավորումն անհրաժեշտ է վերանայել և խմբագրել:** |   Ընդունվել է։ |
| 2. Հավելվածի 21-րդ կետի համաձայն՝ ծրագրի շրջանակներում միջոցառումների իրականացումը, որպես պետության պատվիրակած լիազորություն վերապահված է համայնքի ղեկավարին, համաձայն «Տեղական ինքնակառավարման մասին» Հայաստանի Հանրապետության օրենքի 50-րդ հոդվածի 2-րդ մասի 1-ին կետի և քաղաքապետին՝ «Երևան քաղաքում տեղական ինքնակառավարման մասին» Հայաստանի Հանրապետության օրենքի 58-րդ հոդվածի 1-ին մասի 1-ին կետի: Այս առումով հարկ ենք համարում անդրադառնալ հետևյալ իրավական կարգավորումներին՝«Տեղական ինքնակառավարման մասին» Հայաստանի Հանրապետության օրենքի 50-րդ հոդվածի 2-րդ մասի 1-ին կետի համաձայն՝ համայնքի ղեկավարը անասնաբուժության և բուսասանիտարիայի բնագավառներում իրականացնում է պետության պատվիրակած հետևյալ լիազորությունները.1) ***աջակցում է*** անասնահակահամաճարակային տարեկան միջոցառումների պետական ծրագրի իրականացման աշխատանքներին. /…/«Երևան քաղաքում տեղական ինքնակառավարման մասին» Հայաստանի Հանրապետության օրենքի 58-րդ հոդվածի 1-ին մասի 1-ին կետի համաձայն՝ Քաղաքապետն անասնաբուժության և բուսասանիտարիայի բնագավառներում իրականացնում է պետության պատվիրակած հետևյալ լիազորությունները`1) ***աջակցում է*** անասնահակահամաճարակային տարեկան միջոցառումների պետական ծրագրի իրականացման աշխատանքներին./…/Վերոգրյալից պարզ է դառնում, որ համայնքի ղեկավարը, ինչպես նաև քաղաքապետը անասնաբուժության և բուսասանիտարիայի բնագավառներում աջակցում է անասնահակահամաճարակային տարեկան միջոցառումների պետական ծրագրի իրականացման աշխատանքներին:Ելնելով վերոգրյալից՝ հավելվածի 17-րդ կետով նախատեսված կարգավորումներն անհրաժեշտ է վերանայել՝ «իրականացումը» բառը փոխարինելով «իրականացմանը աջակցելը» բառերով: | Ընդունվել է։ |
| 3. Հավելվածի 24-րդ կետի 3րդ ենթակետում նշված «գերատեսչությունների» ձևակերպումն անհրաժեշտ է վերանայել՝ նկատի ունենալով «Պետական կառավարման հանակարգի մարմինների մասին» օրենքի կարգավորումները: | Ընդունվել է։ |
| 4. Հավելվածի 37-րդ կետի համաձայն՝ կազմակերպությունը մոնիթորինգի իրականացման ընթացքում բացահայտված խոչընդոտող խնդիրների վերաբերյալ տեղեկատվությունը ներկայացնում է Նախարարությանը, մինչդեռ պարզ չէ, թե ինչ խնդիրների մասին է խոսքը: Ելնելով որոշակիության սկզբունքի ապահովման պահանջներից՝ նախագծում անհրաժեշտ է հստակ նախատեսել, թե որ դեպքերում է կազմակերպության կողմից տեղեկատվություն ներկայացվելու Նախարարություն:Միաժամանակ հավելվածի 38-րդ կետի համաձայն՝ մոնիթորինգի իրականացման ընթացքում բացահայտված խոչընդոտող խնդիրների վերաբերյալ տեղեկատվությունը Նախարարությանն անհրաժեշտության դեպքում ներկայացնում է համայնքի ղեկավարին: Տվյալ դեպքում հստակ չէ նաև «անհրաժեշտության դեպքում» ձևակերպումը, ինչն անհրաժեշտ է վերանայել և հստակեցնել՝ իրավական որոշակիության սկզբունքի ապահովման նպատակով: Բացի այդ հիշյալ կետում «Նախարարությանն» բառն անհրաժեշտ է փոխարինել «Նախարարությունն» բառով: | Ընդունվել է։ |
| 6. ՀՀ վարչապետի աշխատակազմ | 12.09.2022թ. |
| N 02/16.20/29895-2022  |
| Հարգելի պարոն Քերոբյան,  Կից Ձեզ է ներկայացվում Վարչապետի աշխատակազմի տեսչական մարմինների աշխատանքների համակարգման գրասենյակի կողմից տրված եզրակացությունը: Խնդրում եմ 5-օրյա ժամկետում քննարկել այն և վերջնական տարբերակը ներկայացնել Վարչապետի աշխատակազմ: Միաժամանակ համաձայն Գյուղատնտեսական կենդանիների պատվաստում ծրագրի (այսուհետ՝ ծրագիր) Հավելված N1-ով հաստատված 28-րդ կետի՝ Ծրագրի մոնիթորինգն իրականացվում է Նախարարության և Կազմակերպության կողմից, սակայն Հավելված 2-ի 7-րդ կետում մոնիթորինգի իրականացման պատասխանատու կատարողները սյունյակում նշված է միայն Կազմակերպություն: Խնդրում եմ պարզաբանել արդյո՞ք դրույթների միջև հակասություն չի առաջանում: | Ընդունվել է։ |
| 7. ՀՀ վարչապետի աշխատակազմի տեսչական մարմինների աշխատանքների համակարգման գրասենյակ | 12.09.2022թ. |
| N 02/16.20/29895-2022  |
| **ԵԶՐԱԿԱՑՈՒԹՅՈՒՆ****«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԳՅՈՒՂԱՏՆՏԵՍԱԿԱՆ ԿԵՆԴԱՆԻՆԵՐԻ ՊԱՏՎԱՍՏՈՒՄ ԾՐԱԳԻՐԸ ԵՎ ՄԻՋՈՑԱՌՈՒՄՆԵՐԻ ԿԱՏԱՐՄԱՆ ԺԱՄԱՆԱԿԱՑՈՒՅՑԸ ՀԱՍՏԱՏԵԼՈՒ ՄԱՍԻՆ» ՀԱՅԱՍԱՏՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ****«**Հայաստանի Հանրապետությունում գյուղատնտեսական կենդանիների պատվաստում ծրագիրը և միջոցառումների կատարման ժամանակացույցը հաստատելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում եմ հետևյալը․Հիմք ընդունելով այն հանգամանքը, որ Հայաստանի Հանրապետությունում գյուղատնտեսական կենդանիների պատվաստման ծրագրի շրջանակներում Սննդամթերքի անվտանգության տեսչական մարմնի կողմից իրականացվելու են միայն պատվաստումների իրականացման հետ կապված վերահսկողական գործառույթներ, առաջարկում եմ Նախագծի N 1 հավելվածի 8-րդ կետով սահմանված ծրագրի շրջանակներում իրականացվելիք միջոցառումների ցանկի ներկայացումը վերապահել անասնաբուժության ոլորտում քաղաքականությունը մշակող պետական կառավարման համակարգի մարմնին՝ Էկոնոմիկայի նախարարությանը:Միաժամանակ, հայտնում եմ, որ Սննդամթերքի անվտանգության տեսչական մարմինը պատվաստումների ծրագրի շրջանակներում իրականացվելիք միջոցառումների ցանկ ներկայացնելու վերաբերյալ օրենքով սահմանված լիազորություն չունի։ | Ընդունվել է։ |